Държавен вестник, бр. 44, 2011 г., стр. 133

БРОЙ  44	
Д Ъ Р Ж А В Е Н  В Е С Т Н И К 	
СТР.  133  
Чл. 45. При установяване на нарушения 
лекарите, експерти по експертиза на времен­
ната неработоспособност, дават задължителни 
предписания на основание чл. 108, ал. 1, т. 3 
от Кодекса за социално осигуряване по обра­
зец, утвърден от управителя на НОИ, които 
подлежат на обжалване пред директора на 
съответното ТП на НОИ по реда на чл. 84 и 
следващите от Административнопроцесуал­
ния кодекс. 
Чл. 46. (1) Лекарите, експерти по експертиза 
на временната неработоспособност, отразяват 
резултатите от проверките в протокол по 
образец, утвърден от управителя на НОИ. 
Протоколът се съставя в два екземпляра – по 
един за лечебното заведение и за ТП на НОИ.
(2) Протоколът се подписва от ръководи­
теля на лечебното заведение, подпечатва се 
и се завежда в деловодството на лечебното 
заведение.
(3) Когато ръководителят на лечебното 
заведение откаже да подпише протокола, 
отказът се удостоверява чрез подпис на 
един свидетел съгласно чл. 43 от Закона за 
административните нарушения и наказания. 
Вписват се трите имена на свидетеля и точ­
ният му адрес.
Преходни и заключителни разпоредби
§ 1. (1) Изпращането на талоните към 
бланката „Болничен лист за временна нера­
ботоспособност“ НОИ.МЗ № 606 (копирките) 
по чл. 32, ал. 2 и чл. 34, ал. 2 от отменената 
Инструкция № 5 от 2001 г. за работата и от­
четността с болничните листове за временна 
неработоспособност следва да се извършва до 
изчерпване на наличните количества, но не 
по-късно от 31 декември 2011 г. 
(2) В срока по ал. 1 лечебните заведения 
получават изменената бланка на болничния 
лист от ТП на НОИ, на чиято територия се 
намират.
§ 2. Управителят на НОИ утвърждава об­
разците по чл. 42, ал. 1, чл. 45 и чл. 46, ал. 1 
в тримесечен срок от влизането в сила на 
инструкцията.
§ 3. Инструкцията се издава на основание 
чл. 37, ал. 5, т. 2 от Кодекса за социално оси­
гуряване и е съгласувана с Министерството 
на здравеопазването.
§ 4. Тази инструкция отменя Инструкция 
№ 5 от 2001 г. за работата и отчетността с 
болничните листове за временна неработо­
способност (обн., ДВ, бр. 46 от 2001 г.; изм. и 
доп., бр. 95 от 2004 г., бр. 10 и 99 от 2006 г.).
§ 5. Изпълнението на инструкцията се въз­
лага на Националния осигурителен институт.
§ 6. Инструкцията влиза в сила от 1 юли 
2011 г.
Управител: Хр. Митрева
Приложение № 1
към чл. 2, т. 2
Списък на причините за временна неработо­
способност съгласно изискванията на Кодекса 
за социално осигуряване (КСО) и Наредбата 
за медицинската експертиза (НМЕ)
Причини за временна неработоспособност:
Код 
01 Общо заболяване 
02 Професионална болест 
03 
04 Злополука – трудова по чл. 55, ал. 1 КСО 
05 Злополука – трудова по чл. 55, ал. 2 КСО 
06 Злополука – нетрудова
07 Изследване поради общо заболяване 
08 Изследване поради трудова злополука по 
чл. 55, ал. 1 КСО 
09 Изследване поради трудова злополука по 
чл. 55, ал. 2 КСО 
10 Изследване поради професионална болест
11 Бацило (паразито) носителство 
12 Карантина
13 Аборт
14 Бременност 
15 Майчинство
16 Трудоустрояване – общо заболяване 
17 Трудоустрояване – трудова злополука по 
чл. 55, ал. 1 КСО
18 Трудоустрояване – трудова злополука по 
чл. 55, ал. 2 КСО
19 Трудоустрояване – професионална болест
20 Трудоустрояване – бременност
21 Санаторно-курортно лечение поради общо 
заболяване
22 Санаторно-курортно лечение поради тру­
дова злополука по чл. 55, ал. 1 КСО
23 Санаторно-курортно лечение поради тру­
дова злополука по чл. 55, ал. 2 КСО
24 Санаторно-курортно лечение поради про­
фесионална болест
25 Придружаване на дете до 3-годишна възраст 
в болнично заведение 
26 Придружаване и гледане на дете до 18-го­
дишна възраст
27 Придружаване и гледане на болен над 
18-годишна възраст.
Забележки:
1. Чл. 55 КСО:
(1) Трудова злополука е всяко внезапно ув­
реждане на здравето, станало през време и във 
връзка или по повод на извършваната работа, 
както и при всяка работа, извършена в интерес 
на предприятието, когато е причинило нерабо­
тоспособност.
(2) Трудова е и злополуката, станала с оси­
гурен по време на обичайния път при отиване 
или при връщане от работното място до:
а) основното място на живеене или до друго 
допълнително място на живеене с постоянен 
характер;
б) мястото, където осигуреният обикновено 
се храни през работния ден;
в) мястото за получаване на възнаграждение.
2. Острите професионални отравяния се 
кодират като трудови злополуки, а хроничните 
професионални отравяния – като професионални 
болести.